Mastercard îți promite plata prin zâmbete. Care sunt riscurile acestei metode de plată.
Mastercard vrea să introducă plata prin zâmbet sau un gest al mâinii. Programul-pilot va fi testat în cinci supermarketuri din Brazilia. Criticii acuză că sistemul stochează datele personale.
Și banii dispar cât ai clipi. Sau cât îți ia să zâmbești. Cel puțin asta plănuiește Mastercard.Compania producătoare de carduri, Mastercard, lansează un program-pilot de plăți prin gesturi. Un semn cu mâna sau un gest facial și gata, ai achitat. Sistemul va fi testat, mai întâi, în cinci supermarketuri din Brazilia și ar putea fi conectat la programe de fidelitate.Grupările care susțin drepturile civile se împotrivesc acestor plăți pe bază de recunoaștere facială din cauza îngrijorării privind stocarea datelor și felul în care acestea sunt partajate cu terțe companii.